# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 4/2016

# zo zasadnutia Kolégia rektora STU zo dňa 06. 04. 2016

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Výročná správa o činnosti STU za rok 2015 (M. Peciar)
3. Vyhodnotenie účasti STU v programe Erasmus+ mobility v akademickom roku 2014/2015 (Š. Stanko)
4. Rozpočet STU – úprava dotácie na rok 2016 – Dodatok č. 1 a Dodatok č. 2
(R. Redhammer)

*Prizvaná: Ing. Matúšková*

1. Návrh smernice rektora: Platový predpis STU v Bratislave (D. Faktor)

*Prizvaní: JUDr. Haladejová, Ing. Čirková*

1. Návrh na urovnanie súdneho sporu medzi spoločnosťou Novosedlík, spol. s r. o a STU
(D. Faktor)

*Prizvaná: JUDr. Haladejová*

1. Centrálna správa nehnuteľnosti na STU - návrh riešenia (D. Faktor)

*Prizvaný: Ing. Benka*

1. Návrh riešenia odborných prehliadok a odborných skúšok (revízií) vyhradených

technických zariadení elektrických na STU (D. Faktor)

*Prizvaná: Ing. Šipekiová*

1. Rôzne

**PREDLOŽENÉ MATERIÁLY:**

1. Kontrola úloh
2. Výročná správa o činnosti STU za rok 2015
3. Vyhodnotenie účasti STU v programe Erasmus+ mobility v akademickom roku 2014/2015
4. Rozpočet STU – úprava dotácie na rok 2016 – Dodatok č. 1 a Dodatok č. 2
5. Návrh smernice rektora: Platový predpis STU v Bratislave
6. Návrh na urovnanie súdneho sporu medzi spoločnosťou Novosedlík, spol. s r. o a STU
7. Centrálna správa nehnuteľnosti na STU - návrh riešenia
8. Návrh riešenia odborných prehliadok a odborných skúšok (revízií) vyhradených

technických zariadení elektrických na STU

1. Rôzne

**K BODU 1: Kontrola úloh**

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **9.1/2015-KR** | Kolégium rektora STU ukladá vypracovať rámcovú analýzu správy majetku a pripraviť návrh, resp. zosumarizovať možnosti na jej prípadnú centralizáciu. | 06.04.2016 | D. Faktor | 2 | **splnená** |

**UZNESENIE: 4.1/2016-KR**

Kolégium rektora STU berie na vedomie stav plnenia úlohy č. 9.1/2015-KR. Materiál je

predložený v rámci programu ako bod 7.

**K BODU 2: Výročná správa o činnosti STU za rok 2015**

Materiál uviedol prorektor Peciar.

Dokument je predkladaný každoročne a zostavený podľa požiadaviek na obsah z MŠVVaŠ

SR.

**UZNESENIE: 4.2/2016-KR**

Kolégium rektora STU schvaľuje Výročnú správu o činnosti STU za rok 2015.

**K BODU 3: Vyhodnotenie účasti STU v programe Erasmus+ mobility v akademickom roku 2014/2015**

Materiál uviedol prorektor Stanko.

STU sa zapája každoročne do programu ERASMUS+. Pravidelné vyhodnocovanie

zapojenia do programu je jedným z predpokladov ďalšieho zintenzívňovania a skvalitňovania

práce v tejto oblasti pôsobenia univerzity.

**UZNESENIE: 4.3/2016-KR**

Kolégium rektora STU berie na vedomie vyhodnotenie účasti STU v Erasmus+ mobility v akademickom roku 2014/15.

**K BODU 4: Rozpočet STU – úprava dotácie na rok 2016 – Dodatok č. 1 a Dodatok č. 2**

Materiál uviedol kvestor.

Dokument bol predložený za účelom navýšenia dotácie z dôvodu valorizácie mzdových prostriedkov od 1.1.2016 a navýšenie dotácie na vzdelávanie a vedu.

Na zasadnutí Vedenia STU dňa 09.03.2016 sa členovia vedenia zhodli na vyčlenení rezervy vo výške cca 500 tis. € z podprogramov v rámci Dodatku č. 2. V tejto súvislosti podpredseda AS STU, doc. Andráš, vzniesol pripomienku k výške rezervy STU.

Dekan FCHPT STU upozornil na nedodržanie metodiky rozpisu dotácie, ktorá bola schválená v AS STU. Podľa jeho názoru predložený materiál obsahuje v rámci univerzitných súčastí sumy, ktoré boli vypočítané z položky Tovary a služby, a nie z celej dotácie na podprogram 077 11 ako uvádza MŠVVaŠ SR. Preto odporúča prepracovať materiál v súlade s požiadavkami MŠVVaS SR.

**UZNESENIE: 4.4/** **2016-KR**

Kolégium rektora STU prerokovalo rozpočet STU – úprava dotácie na rok 2016 – Dodatok

č. 1 a Dodatok č. 2 s pripomienkou. Po zapracovaní pripomienky odporúča predložiť

materiál na zasadnutia Akademického senátu STU dňa 25.04.2016.

**K BODU 5: Návrh smernice rektora: Platový predpis STU v Bratislave**

Materiál uviedol kvestor. Prizvané: JUDr. Haladejová, Ing. Čirková.

Dokument bol predložený s cieľom stanoviť podrobnosti týkajúce sa odmeňovania

v podmienkach STU.

Z diskusie:

V rámci diskusie sa väčšina prítomných zhodla na názore, že oceňujú túto iniciatívu, najmä

doplnenie Článku 9.

Vznesené pripomienky:

* dekanka FIIT navrhla doplniť možnosť úpravy funkčného platu na základe hodnotenia a zvážiť odvolávku na zákon v rámci príplatkov za sťažených podmienok, napr. v noci
* prodekan FA, doc. Ilkovič, navrhol v rámci príplatku za zastupovanie pedagóga doplniť odkaz na Zákonník práce

Ďalšie pripomienky sa týkali hlavne Článku 9, bod 5 a 6a), Článku 8, bod 4, kde dekan MTF

STU žiadal doplniť k STU aj jej súčasti.

V závere diskusie rektor prisľúbil zosúladenie Článkov 4 a 9 hlavne v otázke hodnotenia

zamestnanca.

**UZNESENIE: 4.5/2016-KR**

Kolégium rektora STU prerokovalo návrh smernice rektora „Platový predpis STU

v Bratislave“ s pripomienkami. Po zapracovaní pripomienok odporúča predložiť návrh na

prerokovanie UOO STU.

**K BODU 6: Návrh na urovnanie súdneho sporu medzi spoločnosťou Novosedlík, spol. s r. o a STU**

Materiál uviedol kvestor. Prizvaná: JUDr. Haladejová.

**UZNESENIE: 4.6/2016-KR**

Kolégium rektora STU prerokovalo návrh na urovnanie súdneho sporu medzi spoločnosťou

Novosedlík, spol. s r. o. a STU a berie ho na vedomie.

**K BODU 7: Centrálna správa nehnuteľnosti na STU - návrh riešenia**

Materiál uviedol kvestor. Prizvaný: Ing. Benka.

Z diskusie:

V rámci diskusie dekan FCHPT STU prezentoval názor, že z predloženého materiálu nie je

jasné, či navrhované riešenie je pre fakulty výhodné, a preto navrhol zadefinovať benefity

tohto riešenia. Zároveň upozornil na nesúlad v prepočte energetickej náročnosti na m2/rok,

ktorý je reálne vyšší. K tomuto názoru sa priklonili aj zástupcovia FA a SvF STU.

Všeobecne sa prítomní zhodli, že intuitívne je možné predpokladať, že centrálna správa bude

mať prínos pre fakulty, ale váha rizík a výhod nie je jasná. Preto je potrebné vypracovať

hlbšiu analýzu so zvážením možnosti akéhosi vnútorného outsourcingu a popísaním

súčasného stavu s návrhom modelu, čo presne táto zmena prinesie fakultám.

**UZNESENIE: 4.7/2016-KR**

Kolégium rektora STU materiál „Centrálna správa nehnuteľnosti na STU - návrh riešenia“ s

pripomienkami a odporúča dopracovať návrh podrobnejšie so zapracovaním

pripomienok.

**K BODU 8: Návrh riešenia odborných prehliadok a odborných skúšok (revízií) vyhradených technických zariadení elektrických na STU**

Materiál uviedol kvestor. Prizvaná: Ing. Šipekiová.

Materiál bol predložený v súlade s úlohou č 2.4/2016-KR zo dňa 10.02.2016.

**UZNESENIE: 4.8/2016-KR**

Kolégium rektora STU prerokovalo a súhlasí s postupom navrhovaného riešenia

odborných prehliadok a odborných skúšok (revízií) vyhradených technických zariadení

elektrických na STU.

**INFORMÁCIE A OZNAMY:**

Rektor

* informoval o návšteve predsedu výboru regiónov EK, p. Markku Markkulu na STU
	+ v dňoch 8. – 9.7.2016 sa v BA uskutoční európsky summit výboru regiónov, v rámci ktorého by sa mal uskutočniť Inovačný kemp

Prorektor Peciar

* informoval, že prebiehajú jednania so zástupcami UOO STU k návrhu KZ na rok 2016

Prorektor Stanko

* informoval o pripravovanej návšteve GR ESA, J.D. Wörnera, na STU, v rámci ktorej bude potrebná dňa 05.05.2016 súčinnosť fakúlt
* informoval o stave prihlášok na STU k 31.03.2016

Prorektor Moravčík

* informoval o pozvaní na prístupové rozhovory k členstvu v konzorcii KIC v rámci EIT vo výzve „Nerastné suroviny“

Prorektor Biskupič

* informoval prítomných, že v piatok 01.04.2016 rektor odovzdal dekréty úspešným riešiteľom grantov mladých výskumných pracovníkov

Ing. Beňo

* upozornil na problém s kapacitou jedálne na SvF STU, je potrené nájsť v spolupráci s riaditeľom ŠDaJ STU riešenie
* upozornil na nevýhodné započítavanie úväzkov medzi fakultami

Prodekanka Stopjaková

* upozornila na pretrvávajúce problémy s prístupom do databázy IEEE, je ohrozený vzdelávací proces

Podpredseda AS STU

* informoval o zasadnutiach PAS STU a AS STU, ktoré sa uskutočnia v dňoch 11.04.2016 a 25.04.2016

Dekan Šajbidor

* informoval sa o stave programového vyhlásenia vlády

Kvestor

* informoval, že Výročná správa o hospodárení STU je v procese prípravy, tajomníci fakúlt by mali dodať potrebné podklady

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Apríl** | 11.04.2016 | PAS STU | 14:00 |  |
|  | 25.04.2016 | AS STU | 14:00 |  |
| **Máj** | 04.05.2016 | KR STU | 09:00 |  |
|  | 16.05.2016 | PAS STU | 14:00 |  |
|  | 30.05.2016 | AS STU | 14:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

08.04.2016 11.04.2016